**„Könyvtár a Te Szemeddel!”**

**Pályázati Felhívás:**A Városi Könyvtár pályázatot hirdet **„Könyvtár a Te Szemeddel!”** címmel olyan fiatalok számára, akik 14 évesek elmúltak, de még nem töltötték be a 20. életévüket, továbbá gyömrői lakosok, vagy gyömrői közoktatási intézményben tanulnak vagy a Városi Könyvtár beiratkozott olvasói.

**Pályázat célja:**

A Városi Könyvtár kreatív és közösségi összefogással történő népszerűsítése a fiatalok körében.

**Pályázati feladat:**

Készíts egy maximum 1 perces videót, amelyben valamilyen formában megjelenik a Városi Könyvtár.

*Minimum feltételek:*

A videóban szerepeljen legalább egy, a Városi Könyvtár-ból a pályázó által kölcsönzött könyv, és/vagy a saját érvényes, a Városi Könyvtár által kiállított olvasójegy.

Figyelem! Az olvasójegyen csak a név legyen olvasható, a lakcím ne, személyes adatok védelme érdekében.

**Technikai követelmények:**

* A videó hossza maximum 1 perc.
* A videó formátuma: MP4, AVI, MOV.
* A megvalósítás a minimum feltételek betartása mellett teljesen szabadon választható.

**Benyújtás módja:**

* A videókat a gyomro.konyvtar@gmail.com e-mail címre várjuk.
* Az e-mail tárgya: „Könyvtár a Te Szemeddel”.
* Az e-mail tartalmazza a jelentkező teljes nevét, gyömrői kötődését (lakóhely, iskolai vagy könyvtár)

**Benyújtási határidő:** 2025. április 30.

**Egyéb feltételek:**

* A pályázatra való jelentkezéssel a jelentkező és a videóban szereplő minden további személy hozzájárul, hogy a Városi Könyvtár a beküldött videót különböző közösségi média platformjain felhasználhatja.
* A beérkezett videókat a Városi Könyvtár által kijelölt zsűri értékeli, melynek eredményét május 26-ig meghirdeti.
* Az alkotások megosztásra kerülhetnek a könyvtár közösségi felületein (’Gyömrő Városi Könyvtár’ nevű Facebook oldalán, illetve a ’gyomrovarosikonyvtar’ Instagram oldalán)
* A Városi Könyvtár nem vállal felelősséget a beküldött videók eredetiségéért és tartalmáért. A pályázók felelősek a videók jogtisztaságáért, beleértve a szerzői jogokat, a személyiségi jogokat és minden egyéb releváns jogszabályt. A pályázó a videó beküldésével kijelenti, hogy a videó az ő szellemi terméke, és rendelkezik a videóban szereplő összes tartalom felhasználásának jogával.

**Díjazás:**

Első három helyezett értékes nyereményben részesül.

**További információk:**

* A pályázattal kapcsolatos kérdésekkel a gyomro.konyvtar@gmail.com e-mail címen lehet érdeklődni Hauser Dóránál.